<https://www.juoksufoorumi.fi/topic/5965-rogaining/#comment-183648>
<http://schema.org/text>
"Terve, \nJämillä mukana olleena voinen kertoa jotain. Yllä käytetty \"seikkailusuunnistus\" on jollain tapaa lajia kuvaava, mutta enemmän kuin suunnistuksesta on lajissa kyse reitinvalinnasta. Eli rastit ovat yleensä suht' helposti löydettävissä ja jopa sijoitettu monesti näkyvälle paikalle. Jämilläkin joku rasti nähtiin jo 200m päästä puiden lomasta.  Toki joitakin on upotettu suppiin jne. mutta mitään varsinaista suunnistuksellista \"tuon kiven takana kuusen juurella osittain kuopassa\" sijoittelua ei ole. Käyttävät termejä vaellussuunnistus tai pistesuunnistus mutta olen hiukan eri mieltä niiden kuvaavuudesta. Tuo \"suunnistus\" johtaa helposti harhaan. Joku aussi käytti termiä \"organized bushwalking\"... \n \nJos sattuu että jotain kiinnostaa niin 8h kisan kulku oman joukkueeni kohdalta Jämillä lyhyesti (laittakaa inffoa jos kiinnostusta on niin kirjoitan pidemmän \"raportin\") - se ehkä kertoo parhaiten mistä on kyse: \n \nSaapuminen Jämille La kello 9:30 \n-Karttojen jako alkanut 9:00 joten kartat ja muu materiaali noutoon \n-Teltan pystytys ja kamojen läpikäynti \n \n10:00 taktiikkapalaveri teltassa \n-rastien merkkailu pistemäärien mukaan \n-oman reitin suunnittelu, varmat pois ja muutama lisää jos vauhti on nopeampi kuin arvioitu \n \n11:00 ravintotankkaus, juomapussien täyttö, numeroiden kiinnitys, veryttely \n \n12:00 yhteislähtö \n-joukko hajaantuu yllättävänkin paljon, meidän reitillemme lähtee vain muutama joukkue. eli joko taktiikkamme on erinomainen tai typerä...) \n \n-ensimmäiset kaksi rastia mennään peräkanaa, kolmannen kohdalla tulee hajontaa kun me valitsemme tieurat ja muut menevät metsäreittiä \n \n13:00-16:00 \n-rastilta rastille pikamarssia suunnitelman mukaan, välillä energiapatukoita naamariin. Yksi tunnin lenkki suolla, muuten lähinnä helppoa kangasta ja tieuraa. \n \n16:00 ruokatauko n.15min \n \n16:15-18:00 jaloissa painaa, kova tiepohja on vaatinut veronsa ja jalat alkaa kipeytymään. Nesteen imeytyminen alkaa loppumaan. Energiapatukat eivät maistu. Mutta FIILIS ON UPEA. \n \n18:00-19:30 järjestäjän videokuvaaja huutelee kuulumisia vauhdissa. Yritetään näyttää vähemmän risoilta kuin ollaan ). Lähestytään taas kisakeskusta ja muita joukkueita ilmaantuu silloin tällöin näkyviin. Tehdään kisan ainoa totaalinen pummi. Panssarivaunujen tekemät ajourat eivät näy vuoden 98 (vai 99?) kartoissa ja teemme ratkaisevan tulkintaerehdyksen teiden suhteen. 40min etsimme rastia aivan väärästä suunnasta... Luontopolun tienviitta paljastaa lopulta sijaintimme ja pääsemme jatkamaan matkaa. \n \n19:30 jalat ovat aika totaalisen kipeät - juokseminen tuntuu tässä vaiheessa paremmalta kuin käveleminen, mutta siihen ei ole energiaa. Siitä huolimatta tai juuri sen takia kiipeäminen auringonlaskussa Jämin harjulle tuntuu upealta. Viimeinen EMIT-leimaus ja maaliin. \n \n20:00 Pastaa masuun ja saunaan. Saunasta palkintojenjakoon ja 21:30 nukahdamme makuupussin uumeniin... \n \nTodella upea reissu, ensi vuonna uudelleen ja Eestiä (24h) suunnitellaan kovasti! \n \nT.Shrek "
<https://www.juoksufoorumi.fi/topic/5965-rogaining/>